### Beslutning

Sagens behandling blev udsat  i byrådets møde den 11. marts 2020.

I denne indstilling foreslås skoledistriktsændringer til den nye skole i [adresse] fra skoleåret 2025-2026 med henblik på at have et skoledistrikt, som har en tilstrækkelig størrelse og et social balanceret elevgrundlag.

### Resumé

Aarhus Byråd har den 14. august 2019 godkendt aftalen om et attraktivt skoletilbud i [adresse], [adresse] og [adresse]. Aftalen indebærer, at der skal bygges en ny skole i [adresse], som skal være klar til skoleåret 2025-26.

Skolen foreslås placeret i byparken i [adresse], jf. indstillingen " Ny skole og fritidscenter for [adresse], [adresse] og [adresse]". Med fastlæggelse af skoleplaceringen kan den nye skoles distrikt også afgrænses.

I aftalen om skoletilbuddet i [adresse] er der foreslået distriktsændringer både i forbindelse med fusionen af Tovshøjskolen og Ellekærskolen fra skoleåret 2020-2021 og i forbindelse med åbningen af den nye skole fra skoleåret 2025-2026.

Distriktsændringerne fra 2020-2021 (dog 2021-2022 for den del, som vedrører Gammelgaardsskolen) indgår i indstillingen om fusion af Tovshøjskolen og Ellekærskolen, som blev vedtaget i byrådet den 27. november 2019.

I denne indstilling foreslås distriktsændringerne, som gennemføres samtidig med åbningen af den nye skole i 2025-2026.

Indstillingen har været i høring fra 11. november til 10. december 2019. Høringen giver anledning til, at tidspunktet for distriktsændringen for Svanebyggeriet foreslås rykket frem til skoleåret 2021-2022.

### Indstilling

Det indstilles:

At 1) skoledistriktet for den nye skole i [adresse] består af den fusionerede skoles distrikt, [adresse] af [adresse], Sødalskolens, Engdalskolens og [adresse] distrikter, dog tilføres Uffe Christiansen distrikt, jf. afsnit 5.

At 2) distriktsændringerne gælder fra skoleåret 2025-2026 for børn, som skal starte i 0. klasse, og for tilflyttere, dog gælder distriktsændringen for Svanebyggeriet for skoleåret 2021-2022 for børn, som skal starte i 0. klasse, og for tilflyttere.

### Sagens forløb

13-02-2020 Borgmesterens Afdeling påtegning

Fremsendes til Magistraten. Borgmesterens Afdeling har ingen bemærkninger til indstillingen.

 17-02-2020 Magistraten

Fremsendes til [adresse] med bemærkning, at Magistraten i mødet den 17. februar 2020 anbefaler, at byrådet tiltræder Magistratsafdelingen for Børn og Unges indstilling af 24. januar 2020.

Bjarne Mortensen kunne ikke tiltræde indstillingen, og finder at det er de fastlagte indikatorer og ikke politiske beslutninger, der bør definere hvornår der skal opføres nye skoler.

Albert Poulsen tog forbehold.

Lærke Søndergaard deltog ikke i sagens behandling.

 26-02-2020 [adresse]

Fremsendes til Børn og Unge-udvalget til behandling i henhold til beslutning i byrådets møde den 26. februar 2020.

Sagen blev behandlet sammen med sag 21.

 04-03-2020 Børn og Unge-udvalget

Tilde Jessen, Allan Holm, Lea Kjeldsen, Charlotte Bertelsen og Maya Lauritsen kunne tiltræde indstillingen i overensstemmelse med Magistratens anbefaling.

Jean Berg og Joakim Østergaard tog forbehold.

 11-03-2020 Aarhus Byråd
Sagens behandling blev udsat  i byrådets møde den 11. marts 2020.
 25-03-2020 Aarhus Byråd

Tilbagesendes Magistratsafdelingen for Børn og Unge med bemærkning, at byrådet i sit møde den 25. marts 2020 har vedtaget Magistratens indstilling i overensstemmelse med erklæring fra Børn og Unge-udvalget af 4. marts 2020.

Sagen blev behandlet sammen med sag 6.